proxectonos/corpus_dominio_legal_administrativo_tmp huggingface dataset:
ORDE do 17 de xullo de 2007 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2007

Por Orde do 27 de marzo de 2007 (DOG do 9 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2007.
Reunida a comisión prevista no punto oitavo da citada orde, de acordo coa proposta formulada por ela e de conformidade co punto décimo da orde de referencia,
RESOLVO:
Primeiro.-Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I a esta orde.
Segundo.-Desestimar as solicitudes presentadas por unha federación e dúas asociacións de pais de alumnos dos centros que se relaciona no anexo II a esta orde, polas causas que se indican.
Terceiro.-Para facer efectivo o pagamento das axudas, os beneficiarios presentarán na Dirección Xeral de Ordenación e Innovación Educativa, Subdirección Xeral de Centros, Servizo de Xestión de Programas Educativos, antes do día 15 de outubro de 2007 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos acreditativos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedente das distintas administracións ou entes públicos ou privados, nacionais ou internacionais.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 17 de xullo de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "14400D010P059.PDF"
Ver referencia pdf "14400D011P060.PDF"
ORDE do 19 de xullo de 2007 pola que se fai pública a ampliación do importe existente para a concesión de axudas destinadas a sufragar os gastos extraordinarios en que incorresen as entidades locais como consecuencia directa das inundacións acaecidas no mes de novembro do ano 2006 en Galicia, convocadas pola Orde do 14 de decembro de 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/07/2007

A Orde do 14 de decembro de 2006 (Diario Oficial de Galicia número 240, do 15 de decembro) establece no último parágrafo do artigo 10 que se como consecuencia da incorporación ou xeración de crédito se incrementase o crédito inicialmente consignado nesta orde, será obxecto de publicación no Diario Oficial de Galicia sen que supoña apertura dun novo prazo de presentación de solicitudes.
Tendo en conta que as solicitudes dos concellos afectados superaron as previsións iniciais realizáronse as xestións necesarias para a incorporación de crédito nas aplicacións que financiaban as actuacións obxecto da Orde do 14 de decembro de 2006.
Por todo o exposto e no uso das facultades que me foron concedidas
DISPOÑO:
Artigo único:
Primeiro: amplíase o importe total das axudas que se van conceder ao abeiro da Orde do 14 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
-06.01.121A.460.0 polo importe de 231.884,49 euros, código proxecto 200600674.
-06.01.121A.761.0 polo importe de 276.381,49 euros, código proxecto 200600674.
Segundo: esta modificación non afecta o prazo establecido na referida orde para a presentación de solicitudes.
Santiago de Compostela, 19 de xullo de 2007.
José Luis Mendez Romeu
Conselleiro de Presidencia, Administracións Públicas e Xustiza.
CORRECCIÓN de erros.-Resolución do 21 de xuño de 2007, da Dirección Xeral de Formación Profesional e Ensinanzas Especiais, pola que se convocan probas de acceso ás ensinanzas técnico-deportivas para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/07/2007

Advertido erro, na devandita resolución, publicada no DOG nº 127, do luns, 2 de xuño de 2007 cómpre efectuar a oportuna corrección:
No punto II. Inscrición para as probas, onde di: «, no prazo comprendido entre o día seguinte ao da publicación da convocatoria no DOG do día 8 de setembro de 2007», debe dicir: «, no prazo comprendido entre o día seguinte ao da publicación da convocatoria no DOG e o día 8 de setembro de 2007».
ORDE do 27 de abril de 2007 pola que se fixa o prezo de venda ao público da publicación Desfibrilación externa semiautomática: manual do alumno.
CONSELLERÍA DE SANIDADE — III. OUTRAS DISPOSICIÓNS — 29/05/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia-061 e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 27 de abril de 2007.
Mª José Rubio Vidal
Conselleira de Sanidade
ANEXO
Desfibrilación externa semiautomática: manual do alumno: 17 .
CORRECCIÓN erros.-Orde do 25 de abril de 2007 pola que se convocan bolsas de formación de tecnólogos e persoal de apoio á investigación agraria en unidades da Dirección Xeral  de Investigación, Tecnoloxía e Formación Agroforestal desta consellería.
CONSELLERÍA DO MEDIO RURAL — III. OUTRAS DISPOSICIÓNS — 29/05/2007

Advertido erro na devandita orde, publicada no Diario Oficial de Galicia nº 89, do 9 de maio de 2007, na páxina 7.464, consistente na ausencia do logotipo do Fondo Social Europeo no anexo II de solicitude, procede volver publicalo corrixido.
Nota: esta presente corrección non afecta o prazo de presentación de solicitudes, toda vez que serán tidas en conta todas aquelas presentadas co modelo de solicitude publicado o 9 de maio de 2007.
ORDE do 24 de maio de 2007 pola que se prorroga ata o 30 de xuño o prazo para a presentación de alegacións e solicitudes de modificación ao Sistema de Información Xeográfica de Parcelas Agrícolas, establecido pola Orde do 30 de xaneiro de 2007.
CONSELLERÍA DO MEDIO RURAL — III. OUTRAS DISPOSICIÓNS — 29/05/2007

A Orde do 30 de xaneiro de 2007, publicada no Diario Oficial de Galicia nº 22, do 31, establece, entre outras cuestións, e en relación co Sistema de Información Xeográfica de Parcelas Agrícolas (Sixpac), o tipo, lugar e prazo para a presentación das alegacións e solicitudes de modificación de certa información contida no sistema. Así, os artigos 15 e 16 desta orde establecen a utilización, acceso e verificación do Sixpac, podendo presentar alegacións á información contida nel por erros existentes, ou ben solicitudes de modificación, por cambios posteriores. E no parágrafo segundo do artigo 17 sinálase que o prazo de presentación das anteditas alegacións ou solicitudes será ata o 31 de maio de 2007, para que as resolucións teñan efecto sobre as superficies validadas das solicitudes de axuda tramitadas en 2007.
Tendo en conta que o Sixpac é a base identificativa de parcelas obxecto de calquera tipo de axuda baseada na superficie e que o prazo de presentación da solicitude de pagamento único e doutros réximes de axuda directa á agricultura e gandaría para a campaña 2007/2008 se prorrogou pola orde da Consellería do Medio Rural do 9 de marzo de 2007, considérase necesario prorrogar tamén o prazo para a presentación de alegacións e solicitudes de modificación ao dito sistema de identificación, facultando todos os interesados para unha mellor depuración do Sixpac.
En consecuencia, de acordo co disposto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 562/2005, do 1 de decembro.
DISPOÑO:
Artigo único.-O prazo previsto no artigo 17, parágrafo segundo, da Orde do 30 de xaneiro de 2007 (DOG nº 22, do 31 de xaneiro) pola que se regula a aplicación do réxime do pagamento único e doutros réximes de axuda directa á agricultura e gandaría, así como a indemnización compensatoria, no ano 2007, referido á presentación de alegacións e solicitudes de modificación do Sixpac, prorrógase ata o 30 de xuño de 2007, incluído.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de maio de 2007.
Alfredo Suárez Canal
Conselleiro do Medio Rural
ORDE do 21 de maio de 2007 pola que se fai pública a ampliación do importe existente para a concesión de axudas destinadas ao programa de axudas á xeración da actividade no marco do proxecto europeo Equal Compostela Social, cofinanciado polo Fondo Social Europeo, convocadas pola Orde do 26 de abril de 2007.
CONSELLERÍA DE TRABALLO — III. OUTRAS DISPOSICIÓNS — 29/05/2007

A Orde do 26 de abril de 2007 (DOG nº 86, do 4 de maio), establece no seu artigo 5 que os créditos que financian esta orde poderán ser obxecto de modificación como consecuencia da incorporación dos remanentes do exercicio anterior, así como da asignación ou da redistribución de fondos para o financiamento do programa, coas limitacións que establezan as disposicións aplicables ás axudas cofinanciadas polo Fondo Social Europeo.
En consecuencia como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 26 de abril de 2007, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 26 de abril de 2007, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.02.322C.470.0, código de proxecto 2006 00563 polo importe de 101.789,92 euros.
16.02.322C.470.0, código de proxecto 2007 00794 polo importe de 56.000 euros.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 21 de maio de 2007.
Ricardo Jacinto Varela Sánchez
Conselleiro de Traballo
ORDE do 2 de maio de 2007 pola que se fixan os prezos de venda ao público de diversas publicacións do Instituto Enerxético de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/05/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, establece as obrigas de que os prezos privados se fixen polas consellerías correspondentes, logo do informe favorable da Consellería de Economía e Facenda, e de que tales prezos se publiquen no Diario Oficial de Galicia.
En cumprimento deste mandato legal, e unha vez emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Instituto Enerxético de Galicia que se consignan no anexo desta orde.
2. No prezo atópase incluído o imposto sobre o valor engadido.
Santiago de Compostela, 2 de maio de 2007.
Fernando X. Blanco Álvarez
Conselleiro de Innovación e Industria
ANEXO
-Estudo de optimización enerxética no sector municipal de Galicia: 12 euros.
CORRECCIÓN de erros.-Lei 3/2007, do 9 de abril, de prevención e defensa contra os incendios forestais de Galicia.
PRESIDENCIA — I. DISPOSICIÓNS XERAIS — 21/05/2007

Advertido erro no texto da devandita lei, remitido para a súa publicación no Diario Oficial de Galicia, publicada no DOG número 74, do martes 17 de abril de 2007, cómpre facer a oportuna corrección:
No artigo 26.2 b) ii, páxina 6.126, columna esquerda, onde di: «... establecido na Lei 1/1992, do 2 de xaneiro, de protección medioambiental de Galicia...»; debe dicir: «... establecido na Lei 1/1995, do 2 de xaneiro, de protección ambiental de Galicia...».
a) CESAMENTOS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
CORRECCIÓN de erros.-Orde do 16 de maio de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2007 (IN983G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/05/2007

Advertidos erros na devandita orde, publicada no DOG nº 98, do 23 de maio de 2007, cómpre facer as seguintes correccións:
Na páxina 8.508, do artigo 1º.3, columna 2ª, liña 15ª, onde di: «3. En concreto, consideraranse actuacións subvencionables as que se citan a continuación, sempre que estas sexan realizadas e efectivamente pagadas desde a data da solicitude, ata a data límite de xustificación establecida no artigo 17º», debe dicir: «3. En concreto, consideraranse actuacións subvencionables as que se citan a continuación:».
ORDE do 9 de maio de 2007 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 16/05/2007

O Decreto 164/2005, do 16 de xuño, crea o Rexistro telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño (procedementos para os que está habilitado o Rexistro Telemático da Xunta de Galicia), e quedan, pois, habilitados cos efectos previstos no seu artigo 5.1º, os seguintes procedementos:
* Altas e baixas de produtores de leite.
* Declaracións mensuais de entregas diarias realizadas por produtores.
* Declaracións trimestrais de compras a provedores e vendas a clientes.
* Retencións mensuais á conta.
* Declaración anual de compras de leite.
* Declaracións anuais de compras a provedores e vendas a clientes.
* Declaración anual do uso de leite adquirido e existencias.
2. Os procedementos para a tramitación electrónica estarán dispoñibles no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de maio de 2007
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Decreto 79/2007, do 19 de abril, polo que se establece a estrutura orgánica da Consellería de Economía e Facenda.
CONSELLERÍA DE ECONOMÍA E FACENDA — I. DISPOSICIÓNS XERAIS — 15/05/2007

Advertido erro no devandito decreto, publicado no DOG nº 86, do venres 4 de maio, cómpre facer a seguinte corrección:
Na páxina 7.075, no sumario, onde di: «Decreto 7920077», debe dicir: «Decreto 79/2007».
RESOLUCIÓN do 2 de maio de 2007 pola que se lles dá publicidade aos convenios de colaboración subscritos polo Fondo Galego de Garantía Agraria no primeiro cuadrimestre de 2007.
FONDO GALEGO DE GARANTÍA AGRARIA — III. OUTRAS DISPOSICIÓNS — 18/05/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), dispón que cada consellería ou entidade da Comunidade Autónoma de Galicia deberá publicar cuatrimestralmente, no Diario Oficial de Galicia, os convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
Polo exposto, e en virtude das facultades que teño concedidas no artigo 8 da Lei 7/1994, do 29 de decembro, e no artigo 14 do Decreto 128/1996, do 14 de marzo,
RESOLVO:
Facer pública a relación de convenios subscritos polo organismo autónomo Fondo Galego de Garantía Agraria nos meses de xaneiro, febreiro, marzo e abril de 2007, conforme a relación que se xunta como anexo a esta resolución.
Santiago de Compostela, 2 de maio de 2007.
Edelmiro López Iglesias
irector do Fondo Galego de Garantía Agraria
ORDE do 21 de maio de 2007 pola que se fai pública a ampliación do importe existente para a concesión de axudas destinadas á programación de cursos do Plan Nacional de Formación e Inserción Profesional na Comunidade Autónoma de Galicia para 2007, convocadas pola Orde do 21 de decembro de 2006.
CONSELLERÍA DE TRABALLO — III. OUTRAS DISPOSICIÓNS — 25/05/2007

A Orde do 21 de decembro de 2006 (DOG nº 248, do 28 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 21 de decembro de 2006, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único
Primeiro.-Amplíase o importe total das axudas que se van conceder ao abeiro da Orde do 21 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323A.471.0 polo importe de 2.400.000 euros, código proxecto 200700645.
16.03.323A.481.0 polo importe de 1.000.000 euros, código proxecto 200700645.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 21 de maio de 2007.
Ricardo Jacinto Varela Sánchez
Conselleiro de Traballo
RESOLUCIÓN do 3 de maio de 2007 pola que se lles dá publicidade aos convenios de colaboración subscritos polo Instituto Galego de Promoción Económica no primeiro cuadrimestre de 2007.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/05/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de xaneiro, febreiro, marzo e abril do ano 2007, que se anexa a esta resolución.
Santiago de Compostela, 3 de maio de 2007.
José Antonio Delgado Arce
Director xeral do Instituto Galego de Promoción
Económica
CORRECCIÓN de erros.-Orde do 30 de abril de 2007 pola que se convoca un curso de formación para empregados/as público/sas da Xunta de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/05/2007

Advertido erro na devandita orde, publicada no Diario Oficial de Galicia nº 91, do 11 de maio de 2007, cómpre efectuar a oportuna corrección:
-Na páxina 7.660, línea 8, onde di: «das 7.00 ás 21.00 horas», debe dicir: «das 17.00 ás 21.00 horas».
ORDE do 8 de maio de 2007 pola que se dispón o nomeamento de membros do Consello Galego de Cooperativas.
CONSELLERÍA DE TRABALLO — II. AUTORIDADES E PERSOAL — 21/05/2007

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, que regula no seu artigo 4 a composición, no artigo 5 o procedemento de nomeamento e cesamento dos membros deste órgano e no artigo 6 as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, o artigo 5 e a disposición derradeira 1ª do Decreto 25/2001, do 18 de xaneiro, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e os decretos 213/2005, do 3 de agosto, e 536/2005, do 6 de outubro, que establecen o nomeamento como conselleiro de Traballo e a estrutura orgánica da consellería, respectivamente,
DISPOÑO:
Artigo único.-O nomeamento do conselleiro da Caixa Rural Galega, Manuel Varela López, como vogal titular, e o nomeamento de José Aquilino Rodríguez López, conselleiro da mesma entidade, como vogal suplente, en representación da Caixa Rural Galega.
Santiago de Compostela, 8 de maio de 2007.
Ricardo Jacinto Varela Sánchez
Conselleiro de Traballo
ORDE do 11 de maio de 2007 pola que se dispón o cesamento do presidente da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/05/2007

O artigo 41.1º da Lei 27/1992, do 24 de novembro, de portos do Estado e da mariña mercante, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou o 15 de setembro de 2005 facultar á conselleira de Política Territorial, Obras Públicas e Transportes para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
O cesamento, por petición propia, de Abel Caballero Álvarez, como presidente da Autoridade Portuaria de Vigo e a súa ría, agradecéndolle os servizos prestados.
Santiago de Compostela, 11 de maio de 2007.
María José Caride Estévez
Conselleira de Política Territorial, Obras Públicas e Transportes
b) NOMEAMENTOS CONSELLERÍA DE TRABALLO
RESOLUCIÓN do 21 de maio de 2007, da Dirección Xeral de Transportes, pola que se corrixen erros materiais na relación definitiva de admitidos e excluídos ás probas de capacitación profesional para o exercicio da actividade de transportista por estrada, axencia de transportes, transitario e almacenista-distribuidor convocadas por resolución da Dirección Xeral de Transportes do 3 de xaneiro de 2007.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 25/05/2007

Públicadas por esta Dirección Xeral de Transportes as listas definitivas de admitidos e excluídos de acordo co previsto na Resolución do 3 de xaneiro de 2007 (DOG nº 24, do 2 de febreiro), tívose coñecemento con posterioridade da emenda de erros no prazo outorgado para o efecto, solventándose aqueles. Polo que se procede á rectificación das relacións de admitidos e excluídos, e decláranse admitidos ás probas os seguintes aspirantes:
Chamorro Prado, José Alberto (36143309).
Montes González, José María (39455757).
Porto Fernández, Santiago (76724256).
Pereiro Oliveira, Raul Leandro (48341868).
Senín Pérez, Andrés (44824574).
Temes Arnosí, David (36149192).
Contra esta resolución pode interpoñerse recurso de alzada ante a conselleira de Política Territorial, Obras Públicas e Transportes, da Xunta de Galicia, no prazo dun mes contado a partir do día seguinte ao da publicación no Diario Oficial de Galicia da presente resolución.
Santiago de Compostela, 21 de maio de 2007.
Mar Chao López
Directora xeral de Transportes
ORDE do 2 de maio de 2007 pola que se autoriza a modificación da autorización do centro privado de educación especial Santísimo Cristo del Amor do Porriño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/05/2007

Examinado o expediente presentado polo centro privado de educación especial Santísimo Cristo del Amor do Porriño (Pontevedra), en que solicita a modificación da súa autorización.
Resultando que o centro conta, pola Orde do 16 de setembro de 2003 (DOG do 26 de setembro), con autorización para 5 unidades de educación especial (4 de psíquicos e 1 de autistas).
Resultando que o centro solicita a transformación de 2 unidades de psíquicos en 2 unidades de plurideficientes.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o remite cos informes correspondentes.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro), que desenvolve o antedito Decreto 133/1995.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a modificación da autorización do centro privado de educación especial Santísimo Cristo del Amor do Porriño (Pontevedra); a súa composición resultante queda como se reflicte no anexo desta orde.
Contra esta disposición, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 2 de maio de 2007.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: O Porriño.
Localidade: O Porriño.
Enderezo: Torneiros-A Ribeira (polígono III, 24 A-B).
Denominación: Santísimo Cristo del Amor.
Titular: ACEESCA (Asociación Comarcal de Educación Especial Santísimo Cristo del Amor).
Código do centro: 36017031.
Nivel: educación especial.
Unidades autorizadas: 2 de psíquicos, 2 de plurideficientes e 1 de autistas.
RESOLUCIÓN do 3 de maio de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no primeiro cuadrimestre do ano 2007.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/05/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, a que se refire o artigo 3.1º c) do texto refundido da Lei de contratos das administracións públicas, subscritos por este organismo autónomo no primeiro cuadrimestre do ano 2007 e que se relacionan no anexo a esta resolución.
A Estrada, 3 de maio de 2007.
Carlos Suárez-Mira Rodríguez
Director xeral da Academia Galega de Seguridade Pública
CORRECCIÓN de erros.-Orde do 23 de abril de 2007 pola que se establece o procedemento e os requisitos para acadar os acordos sobre a taxa de estabilidade en sectores de actividade.
CONSELLERÍA DE TRABALLO — III. OUTRAS DISPOSICIÓNS — 18/05/2007

Advertido erro na citada orde, publicada no Diario Oficial de Galicia do mércores, 2 de maio de 2007, é necesario efectuar a seguinte corrección:
Na páxina 6.932, no artigo 4º, onde di: «sinatura, por unha banda, as organizacións sindicais e empresariais mais representativas en Galicia, e doutra as partes que negociaron e asinaron o convenio colectivo sectorial. O acordo acadarase no seo do Consello Galego de Relacións Laborais.»; debe dicir: « sinatura, as organizacións sindicais e empresariais máis representativas en Galicia. O acordo acadarase no seo do Consello Galego de Relacións Laborais».
ORDE do 30 de abril de 2007 pola que se modifica a do 22 de novembro de 2006, para incrementar o importe existente para a concesión das axudas a investimentos no ámbito da acuicultura mariña.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 15/05/2007

A Orde do 22 de novembro de 2006, pola que se modifica parcialmente a Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002 e do 3 de xaneiro de 2006, e se particulariza para o exercicio 2007 o procedemento para a concesión de axudas no ámbito da acuicultura mariña como expediente anticipado de gasto (DOG nº 229, do 28 de novembro), establece no seu artigo 2º o importe da contía máxima das axudas que ao seu abeiro poderán ser concedidas aos seus solicitantes.
Como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría achegar as axudas a un maior número de beneficiarios.
Tendo en conta o indicado no artigo 2º da Orde do 22 de novembro de 2006, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente, é polo que cómpre ampliar o importe da contía máxima das axudas que poderán ser concedidas ao abeiro da referida Orde do 22 de novembro de 2006 coa finalidade de concederllas ao meirande número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Increméntase o importe da contía máxima das axudas que se concederán ao abeiro da Orde do 22 de novembro de 2006 (DOG do 28 de novembro) en 21.888.970,94 euros, con cargo á aplicación orzamentaria 14.03.723A.772.0 dos orzamentos xerais da Comunidade Autónoma de Galicia.
Segundo.-Este crédito incrementará o previsto na orde citada, aplicándose de acordo coas porcentaxes establecidas para cada un dos prazos de resolución previstos no punto oito do artigo 1 que modifica o artigo 17 da orde orixinaria do 26 de xullo de 2000.
Terceiro.-Esta modificación non afecta o prazo establecido na Orde do 22 de novembro de 2006 para a presentación de solicitudes, non procedendo, polo tanto, a apertura dun novo prazo.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de abril de 2007.
Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Orde do 9 de maio de 2007 pola que se convocan bolsas de colaboración en departamentos das universidades do sistema universitario de Galicia destinadas ao alumnado de excelencia académica, para o curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/05/2007

Advertido erro nesta orde, publicada no Diario Oficial de Galicia número 93, do 15 de maio de 2007, cómpre facer a seguinte corrección:
Na páxina 7.867, no punto 2 do artigo 4º, onde di: «... aqueles alumnos ou alumnas que xa a desputasen en convocatorias anteriores.», debe dicir: «... aqueles alumnos ou alumnas que xa a desfrutasen en convocatorias anteriores.».
ORDE do 11 de maio de 2007 pola que se modifica a do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para a realización de actuacións e estratexias de promoción e internacionalización, e se procede á súa convocatoria (IN511A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/05/2007

No Diario Oficial de Galicia nº 73, do 16 de abril de 2007, publicouse a Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para a realización de actuacións e estratexias de promoción e internacionalización, e se procede á súa convocatoria (IN511A).
No artigo 2º.2 da convocatoria establécese que os formularios de solicitude de axuda regulados nesta orde os cubrirá e obterá necesariamente o solicitante a través da aplicación informática «Internet expres» (procedemento IN511A) establecida na «Oficina virtual» desta consellería sita no enderezo da internet «
http://www.conselleriaiei.org/ga/web/index.php»
da Xunta de Galicia.
Diversas dificultades técnicas para acceder e cubrir os formularios a través da aplicación informática foron postas de manifesto por algúns dos solicitantes ao órgano instrutor deste procedemento. Por tal motivo, e co fin de posibilitar a participación daqueles solicitantes que tiveron algún impedimento técnico, cómpre proceder a ampliar o prazo de presentación de solicitudes.
Por todo isto, e no uso das facultades que me foron concedidas,
DISPOÑO:
Artigo único
Modifícase o artigo 3º.2 da convocatoria da Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a pequenas e medianas empresas galegas para a realización de actuacións e estratexias de promoción e internacionalización, e se procede á súa convocatoria (IN 511A), que queda redactado como a seguir se expón:
«O prazo de presentación de solicitudes será desde o día seguinte ao da publicación desta orde no DOG ata o 31 de maio, ambos inclusive».
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de maio de 2007.
Fernando Xabier Blanco Álvarez
Conselleriro de Innovación e Industria
ORDE do 11 de maio de 2007 pola que se modifica a do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións sectoriais de sensibilización e difusión en materia de responsabilidade social empresarial da industria galega, e se procede á súa convocatoria (IN531A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/05/2007

No Diario Oficial de Galicia nº 73, do 16 de abril de 2007, publicouse a Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións sectoriais de sensibilización e difusión en materia de responsabilidade social empresarial da industria galega, e se procede á súa convocatoria (IN531A).
No artigo 2.2º da convocatoria establécese que os formularios de solicitude de axuda regulados nesta orde cubriraos e obteraos necesariamente o solicitante a través da aplicación informática «internet expres» (procedemento IN531A) establecida na «oficina virtual» desta consellería sita no enderezo da internet «www.conselleriaiei.org/ga/web/index.php» da Xunta de Galicia.
Diversas dificultades técnicas para acceder e cubrir os formularios a través da aplicación informática foron postas de manifesto por algúns dos solicitantes ao órgano instrutor deste procedemento. Por tal motivo e co fin de posibilitar a participación daqueles solicitantes que tiveron algún impedimento técnico cómpre proceder a ampliar o prazo de presentación de solicitudes.
Por todo isto, e no uso das facultades que me foron concedidas,
DISPOÑO:
Artigo único
Modifícase o artigo 3.2º da convocatoria da Orde do 9 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións a asociacións e entidades sen ánimo de lucro para a realización de actuacións sectoriais de sensibilización e difusión en materia de responsabilidade social empresarial da industria galega, e se procede á súa convocatoria (IN 531A), que queda redactado como a seguir se expón:
O prazo de presentación de solicitudes será desde o día seguinte ao da publicación desta orde no DOG ata o 31 de maio, ambos incluídos.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de maio de 2007.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 20 de abril de 2007 pola que se regula a concesión de subvencións aos concellos de Galicia para a redacción de instrumentos de planeamento urbanístico.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 15/05/2007

Advertidos erros no texto da citada orde, publicada no Diario Oficial de Galicia número 70, do 24 de abril de 2007, cómpre realizar as seguintes correccións:
-Na páxina 6.584, na columna 2, no primeiro parágrafo do artigo 6, onde di: «normais xerais aplicables», debe dicir: «normas xerais aplicables».
-Na páxina 6.586, na columna 1, no último parágrafo do artigo 12, onde di: «5. No suposto de discrepancia», debe dicir: «No suposto de discrepancia».
-Na páxina 6.588, na columna 1, no número 1 do artigo 19, na súa penúltima liña, onde di: «máis os de demora, debe dicir:máis os xuros de demora».
-Por outra parte, advertidos erros no anexo III, y unha vez emendados, cómpre publicalo de novo a seguir.
CORRECCIÓN de erros.-Orde do 30 de abril de 2007 pola que se convoca a selección e renovación de plans de autoavaliación e mellora da calidade de educación en centros educativos para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/2007

Ver referencia pdf "09300D005P014.PDF"
RESOLUCIÓN do 14 de maio de 2007 pola que se convoca un curso de actualización en materia de estranxeiría.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 23/05/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso de actualización en materia de estranxeiría, que deberá desenvolverse conforme as seguintes bases:
Obxectivos.
-Dar os coñecementos necesarios en materia de estranxeiría, situacións conflitivas con estranxeiros, para que os policías poidan atallar e resolver os posibles problemas que se lles poidan presentar na rúa.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de maio de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 5, 6 e 7 de xuño.
O horario será das 9.30 ás 14.00 e das 15.30 ás 19.30 horas, cunha duración de 25 horas lectivas.
Contido.
I. Observacións xerais sobre migración e estranxeiría.
II. Réxime comunitario e réxime xeral de estranxeiría.
III. Documentación de estranxeiros.
IV. Actuación operativa en materia de estranxeiría.
V. Documentación de españois: DNI e pasaporte.
Relación de admitidos.
A relación de admitidos farase pública o día 1 de xuño a partir das 14.00 horas, no taboleiro de anuncios do Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar.
O curso desenvolverase na Academia Galega de Seguridade Pública, sito na avenida da Cultura, s/n, no concello da Estrada.
Certificado de asistencia e crédito de libre configuración.
Ao remate do curso entregaráselle un certificado de asistencia a aquelas persoas que acrediten a súa participación continuada a el. Por outra banda a Universidade de Santiago de Compostela outorga un crédito de libre configuración a todos aquelas persoas que superen este curso.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de maio de 2007.
Carlos Suárez-Mira Rodríguez
Director xeral da Academia Galega de Seguridade
RESOLUCIÓN do 14 de maio de 2007 pola que se convoca un curso de actualización sobre delitos contra a seguridade do tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 23/05/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso de actualización sobre delitos contra a seguridade do tráfico, que deberá desenvolverse conforme as seguintes bases:
Obxectivos.
-Coñecer a normativa que afecta os delitos relacionados coa seguridade do tráfico.
-Saber como solucionar policialmente a casuística que se poida presentar na actuación das policías locais e dos corpos de seguridade.
-Dominar o trámite procedemental das actuacións, de xeito que os atestados se configuren adecuadamente.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
80 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 5 de xuño de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 12, 13 e 14 de xuño.
O horario será das 9.30 ás 14.00 e das 15.30 ás 19.30 horas, cunha duración de 25 horas lectivas.
Contido.
I. Delitos contra a seguridade do tráfico: perspectiva penal e procesual.
II. Actuación dos corpos de seguridade diante deste tipo de delitos: dilixencias que hai que efectuar e procedemento que hai que seguir.
III. Estudo e análise de casos.
Relación de admitidos.
A relación de admitidos farase publica o día 8 de xuño a partir das 14.00 horas, no taboleiro de anuncios do Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar.
O curso desenvolverase na Academia Galega de Seguridade Pública, sito na avenida da Cultura, s/n, no concello da Estrada.
Certificado de asistencia e crédito de libre configuración.
Ao remate do curso entregaráselles un certificado de asistencia a aquelas persoas que acrediten a súa participación continuada nel. Por outra banda, a Universidade de Santiago de Compostela outorga un crédito de libre configuración a todas aquelas persoas que superen este curso.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de maio de 2007.
Carlos Suárez-Mira Rodríguez
Director xeral da Academia Galega de Seguridade
Pública